text: Kahekordselt piinlikuks teeb aga Ansipi avalduse see, et jutt polnud mitte ainult Ukraina ja Eesti, vaid ka Ukraina ja Euroopa Liidu suhetest. Piltlikult öeldes näeb see välja nii, et seksistlikus lihtsameelsuses omistas Eesti kogu ELile samasugust suhtumist. Ning need huvigrupid, kes end euroopalikele tõekspidamistele vastandavad, leiavad selliselt tõlgendatavas avalduses kiiduväärse kinnituse oma põhimõtetele.